LidanRubinov/Halacha-QA huggingface dataset:
שאלה: האנוסים: אנחנו משפחה שעלתה מברזיל לפני כעשר שנים, אני נולדתי לתוך מציאות יהודית-חרדית בבית, שמרנו שבת ומצוות קטנה כבחמורה, לא היינו רשאים לצאת מהבית לאחר בית הספר כי אבי חשש שנכיר גויים. לציין כי לפני שנולדתי(אני בכורה), אבי התגייר מאחר וראה המון סימנים יהודיים בהתנהגות אביו- הן שחיטה והן לקט ושכחה וכו, ולאחר שחקר ופנה לבנות בברזיל והם הליוו אותו בחקירותיו במשך שנה נאמר לו שהוא צאצא של האנוסים. בשובנו לארץ עברנו גיור לחומרה מאחר ושאר המשפחה נוהגת כמנהגי הגויים. סבי נפטר שלשום,ואני הייתי מאוד קשורה אליו, ואני מאוד דואגת לו. הוא יקבר בטקס לא יהודי ככל הנראה. רציתי לשאול: א. האם הוא בחזקת יהודי? האם יתכן שהוא צאצא האנוסים אך לא יודע את זה אז האם הוא נחשב גוי או יהודי? ב. האם על אבי לקיים מנהגי אבלות עליו? מראש טליה
תשובה: א. יתכן שהוא צאצא אך הוא אינו יהודי ע"פ ההלכה. כיוון שיש להניח שבמשך כ"כ הרבה דורות מישהו מאבות אבותיו התחתן עם נכרית ממש כך שהצאצאים נחשבים נכרים כי לפי ההלכה יהדות נקבעת לפי האימא. ב. לא. גר שנתגייר כאילו נותק ממשפחתו "כקטן שנולד דמי".
שאלה: הכשרת כלי בשרי שנאפה בו בטעות מאפה חלבי: יניר השתמשתי אתמול בטעות בתבנית שנועדה למאפי ותבשילי בשר אפיתי בה בטעות מאפה שהכיל חלב ליתר דיוק המאפה הוא בורקס בטעם פיצה שהכיל גבינה צהובה.שאלתי היא מה לעשות בכלי האם אפשר לנקות אותו ואם כן כיצד.
תשובה: התבנית צריכה ליבון ורוב הסיכויים שהיא תתקלקל. אך אין הרבה מה להפסיד כי בין כה אסור להשתמש בה כעת. ליבון הוא העברת האש על כל מקום עד שהוא מתאדם או ניתזים ממנו ניצוצות.
שאלה: מצוות תוכחה: למדתי על מצוות התוכחה, יצאתי די מבולבלת, ובעיקר אני לא יודעת איך לנהוג. אנו מוכיחים כדי לא לעבור על לאו של לשנוא. כך שאם אתה לא מוכיח אתה עובר על לאו זה. נוסף על כך, אתה שותף לחטא ויש לך על כך עברה. אם אני מוכיחה, אני צריכה לדעת שהאיש שאני מוכיחה לא יעלב, לעשות זאת בצורה נעימה, וגם שלא יחזור על עבירה זו, כך שאם אני יודעת שישוב ויחטא אני לא צריכה להוכיח אותו. והבעל שם טוב אני חושבת, אומר שאין אדם שיודע להוכיח! אז אם אין אדם כזה, איך אני יכולה להוכיח? ואם אני לא מוכיחה, אני עוברת על לאו של לשנוא, (אם זה גורם לשינאה)ושותפה לחטא? ועוד משהו, אם זה הורים, או אדם מבוגר, לא להוכיח נכון? מן הסתם זה יפגע בבן אדם. נ.ב. קראתי בשו"ת SMS שאם שאלתי רב ואני שואלת עוד אחד צריך להגיד לו ששאלתי כבר רב אחר. א. זו חובה? חייבים? ב. אם חייבים, גם אנשים רגילים צריך להגיד להם, על שאלות של יהדות? ג.כבר שאלתי את זה רב, והוא אמר שאם אני מוכיחה לשם בקופת צדקה 10 ש"ח וכך לדעת אם זה חשוב לי ואם אני רוצה גם להשקיע בתוכחה של האדם בסתר, בסתר לגרום לו לחזור בתשובה על מעשה זה. וזה הוסיף לי עוד שאלות. עוד נ.ב. יכול להיות שהתבלבלתי קצת במה שרשמתי, אבל אני חושבת שלא. מראש!! יישר כח רב וגדול!! יום טוב ונעים, שני אברהם
תשובה: לך לשאלתך הראשונה - 1. לענ"ד אין בדור מי שיודע להוכיח (אמר זאת כבר רבי עקיבא אלא שדבריו לא התקבלו אז) כדי להוכיח צריכים תנאים שרוב הציבור אינו עומד בהם: א. לאהוב את המוכח לפחות כמו את עצמך. ב. לעשות זאת אך ורק מתוך אהבה מושלמת ללא שום פניה אישית בענין. ג. לא להיות נגוע כלל בענין זה (לדוגמא להוכיח מי שנוסע בשבת אתה צריך להיות מושלם בהלכות שבת ולא מדבר דברים אסורים בשבת וכד ) 2. נשארה חובה הוכחה מסוימת רק להורים כלפי ילדיהם ולמורה   רב כלפי תלמידיו - ועליהם נאמר שאם אינו מוכיחם אז הוא נתפס בעוונם. גם שם צריך שתהיה הרבה מאד ימין מקרבת ומעט מאד שמאל מוכיחה. גם שם צריך שבכל פעם ישער המחנך שדבריו ישמעו ויתקבלו (אם לא אז יש איסור לומר דבר שאינו נשמע) אסיים בסיפור על החפץ חיים שהביאו בפניו יהודי מהקהילה שהתחיל לפתוח את חנותו בשבת. החפץ חיים גער בו והיהודי סגר את החנות בשבתות. לאחר חצי שנה הוא שוב פתח בשבת והציבור ביקש ממנו להגיע לחפץ חיים. החפץ חיים ביקש ממנו פעמים רבות  סליחה  בעל החנות סלח אבל רצה לדעת מדוע מבקש ממנו החפץ חיים שיסלח לו. ענה החפץ חיים שהוא מבקש סליחה על שגער בו על חילול שבת. והסביר שכל זמן שהוא חשב שזה יועיל - מותר היה לו לגעור ביהודי, אבל כעת שהוא רואה שזה לא הועיל מתברר שאסור היה לחפץ חיים לגעור ולצער את היהודי. כמובן שאסור להוכיח אם זה מביא לשנאה לשאלתך השניה - הורים אסור לעולם לא להוכיח ולא לומר להם שהם טועים ואפילו אסור לומר להם שהם צודקים. -כל דברי מפורשים בהלכות כיבוד הורים. לשאלתך השלישית בכלל - אסור לשאול אותה שאלה כמה רבנים: 1. מצד ההלכה שאחרי שהיתה סייעתא דשמיא ( עזרה מהקב"ה) לרב אחד לענות לך - אין זאת לרב השני. 2. מצד דרך ארץ שאתה מטריח את הרב לענות כאשר כבר פנית לרב אחר. (אני מקפיד לא לענות למי ששאל עוד רב כדי שאוכל באותו הזמן להתפנות ולענות תשובות לאחרים) 3. מצידך - כאשר תשמע כמה תשובות שונות מה תעשה - תחליט לבד או תחפש עוד כמה עד שתקבל תשובה שתמצא חן עיניך. בכל אופן מה שאותו רב הציע לך זה לעשות רק בסתר ואוסיף שהכוונה לכל אחד פרט להוריך. בכל אופן עשי לך רב אחד ותשאלי אותו בקביעות ועדיף בטלפון ולא במחשב בהצלחה דוד לוי 098987548
שאלה: שאלות לרב: קראתי בשו"ת SMS כנראה,שאם שאלתי רב ואני שואלת עוד אחד צריך להגיד לו ששאלתי כבר רב אחר, או משהו כזה. א. זו חובה? חייבים? ב. אם חייבים, גם אנשים רגילים צריך להגיד להם, על שאלות של יהדות? נ.ב. שאלתי את זה אני חושבת כמה רבנים פה באתר, אבל בתור נ.ב. יישר כח!!! מראש!!! יום טוב ונעים,
תשובה: לפי ההלכה אסור לשאול מספר רבנים שאלה זהה. שואלים את הרב שמוכנים לקיים את מה שהוא פוסק. אחרי שקבלת תשובה מרב זו ההלכה שמחייבת אותך. במקום לשאול ולהתחייב לתשובה של הרב, אפשר לעיין בספרי הלכה או בתשובות שנתנו הרבנים לשואלים אחרים ואז זה לא מחייב אותך. אם שאלת רב אחד, לא נכון לפנות לרב אחר. אם את בכל זאת פונה לרב נוסף, עליך לציין את התשובה שקבלת מהרב הראשון. אין שום הבדל אם שואלים ישיר או שואלים בנ.ב.
שאלה: מוכרים בשבת: איני מכיר הלכות ולכן אני שואל שאלה שיכול להיות שברורה לרוב האנשים אך אני לא נתקלתי במישהו שידע לענות לי על הכל. התחלתי להתחזק בעקבות חשיפה לרב ניר בן ארצי. הלכתי מספר פעמים להתפלל עם הקהילה שם בימי שישי ושבת. ( למארחים) הרב ניר מנחה את הציבור לא לדבר על נושאי חול בבית כנסת ובעיקר לא על כסף בתוך בית הכנסת. כשהחלטתי ללכת לבית כנסת הקרוב לביתי ביום שבת הלב נקרע בזמן ששמעתי את הרב המקומי מוכר ביום שבת "פתיחת היכל", "עליה לתורה" וכו. ממש היה שם מכרז על הדברים. לאחר בירור גיליתי שזה נהוג ו ר ברוב בתי הכנסת. היכול להיות שגם בדיברי קודש יש יתרון לעשירים? ההרגשה כששמעתי את הסכומים שמריצים שם בשבת שאנשים עניים לא יעלו לקרוא בתורה, לא יפתחו את ההיכל וכו. זה היה שוק בשבילי. ואיך זה בכלל מסתדר עם העובדה שאין למכור לקנות בשבת?? מצטער על כמות השאלות, אני בתחילת דרכי :)
תשובה: כולם צודקים וכולם צדיקים, הרב ניר בן ארצי מתכוון שלא לדבר על כסף בנושאי חולין - קניית מכונית, טיול לחו"ל, שכירת דירה. הגבאי בבית הכנסת שמוכר עליות עוסק בכסף שכולו קודש. בתמורה שמקבלים ממכירת העליות ומפתיחת ההיכל דואגים לכל המתפללים: לנקות ולשכלל את בית הכנסת, להחליף ריהוט, לקנות ספרים, להביא חזנים וכו  - אלו דברים של קודש מובהק. בשאלת היתרון לעשירים, זו ברכה לכל המתפללים, העשירים מממנים את הוצאות בית הכנסת.
שאלה: לנסות להחזיר תשובה לחילוני: היי:) קוראים לי יולי אני בת 16, אני דתיה שרוב חבריה הם חילוניים אך אני משתדלת לשמור על הדרך שלי שאף לפעמים נראית קשה מידי. לעיתים קרובות אני נשאלת איך את יודעת שיש אלוהים?איך אפשר שלא לשנוא חרדים?איך את לא מאמינה במפץ הגדול? אני תמיד מנסה לענות אך אני חוששת שהתשובות שלי לא מספקות אותם כל כך אשמח אם תוכלו לענות לי חשוב להדגיש שאין לי אישית ספקות לגבי האמונה בה.
תשובה: ליולי היקרה נתחיל בכך שאי אפשר שלא להתפעם כשקוראים את השאלה הזו. אינני יודע איך הסיטואציה שאת חיה בה קרתה אבל אין ספק שאת בחורה חזקה שהולכת עם האמת שלה-זה דבר עצום בעיני. אולי תופתעי מעט מהאמירה הבאה- שאלות הן הדבר הכי טוב שיכול לקרות לנו. ממש כך. שאלה היא דבר שמביא את האדם לבירור, להעמקה, להסתכלות ובעיקר לגדילה! כל היהדות למעשה בנויה משאלות שלהן תשובות ואח"כ לשאלות גבוהות יותר גדולות יותר.(ראית פעם סוגיות בגמרא? שאלות שאלות שאלות.) ולכן היחס שלנו לשאלות צריך להיות חיובי וטוב-כי זה גם טוב לך, לחשוב על הדברים, להיעצר מהמרוץ של היומיום ולחשוב מעט. לכן עלינו לשמוח בשאלה ולא להירתע חלילה. השאלות שנשאלת הן מצוינות!! מי שמעט לומד תורה מבין שתיאוריית(מדגיש-תיאוריית) המפץ הגדול היא דבר שמעצים את היהדות אחרי שנים שה"מדע"(פילוסופיה) האמין שהעולם קדמון. מי שמסתכל על מעמד הר סיני כאירוע שבו כתוב כי מיליונים מעידים על דבר אחד-לא יכול להישאר אדיש.(כל שכן לראות את נבואות ישראל מתגשמות אחת לאחת- כמה הגיוני בעינייך שעם שהתפזר למשך אלפיים שנה(!) שומר אמונים, חוזר לארצו למולדתו? האם המצרים הם המצרים הקדמונים? היוונים הם היוונים שלפני 1000 שנה? עם סגולה.) אלו דוגמאות לתשובות על קצה המזלג, אך העיקר הוא כזה- את לא חייבת לענות על תשובה של אף אחד. כן כן- סוד קטן-מותר גם לא לדעת. מותר גם לומר אני אברר. או לשאול גם הפוך-האם תרצי ה שנברר יחד? בדורנו לא מעט מבקשים תשובה און ליין ואנו לא חייבים להישאב לכך. השאלות שאנו נשאלים אמורות לגרות אותנו להתעצם מהמקום שהיינו בו, לנסות להבין יותר-אך שוב אומר-אנו לא חייבים לדעת הכל. כמובן יש לנו אחריות גם על אחינו ולא העיקר שלנו יהיה טוב ואנו נדע לכן עלינו באמת ללמוד ולכן הייתי ממליץ לך אם השאלות מהסוג הזה אכן מעניינות אותך לפתוח כוזרי עם הפירוש של הרב שרקי למשל, או קדושה וטבע גם הוא של הרב שרקי. כמו כן ערוץ מאיר מלא בשיעורים מגוונים ומעניינים-שווה לבדוק! אז בהערכה עצומה!! חנן. hananb1081 gmail.com
שאלה: שמע ישראל: אני חיילת משרתת כסמבצית ברמת הגולן, העבודה שלנו היא במשמרות, לפעמים יום ולפעמים לילה. כשאני עושה משמרות לילה אני ישנה ביום, ובדרך כלל אני לא נרדמת אם לא אומרת שמע ישראל שלפני השינה. האם יש תוספות או הפחתת דברים כשאני ישנה ביום? אני הולכת לישון ב10 בבוקר
תשובה: לשואלת ביום את אומרת את קריאת שמע, אבל לא את הברכה "ברכת המפיל". את שאר הבקשות והפסוקים אפשר לומר. אפי קיציס
שאלה: לא מכבדים אותי כמו שהייתי רוצה: לכם :-) בלי הקדמות, אני פשוט אתחיל. יש לי בעיה בנוגע לאיך שאנשים מתייחסים אליי.באופן כללי אני מרגישה אדם מוערך,מרגישה שאוהבים אותי. אבל הרבה פעמים אני מרגישה שלא מכבדים אותי כמו שהייתי רוצה. אני לא מרגישה שזה קשור לגאווה ושאני מחפשת שיותר ויותר אנשים יאהבו ויעריכו אותי.אני מדברת על האנשים הכי קרובים אליי,האנשים שהייתי אומרת שהם הכי אוהבים אותי,גם הם,לא מכבדים אותי. אני אתן דוגמא- אנחנו נפגשות קבוצת בנות,יושבות מדברות ה ויפה,באיזשהו שלב בשיחה יתחילו לרדת עליי.לא בקטע רע,בקטע כביכול חברי.אני לא נעלבת,אבל מרגישה הרבה פעמים שזה לא מכבד אותי והייתי רוצה אחרת.אני לא מצליחה להבין מה בי משדר לכולם שאפשר לרדת עליי,שאפשר לכפכף אותי כביכול בצורה חברית. אני יודעת שזה משהו שכנראה אני משדרת,ונמאס לי. אני רוצה להיפטר מהמשהו הזה. כי זה לא עושה לי טוב בכלל. אשמח לעזרה קצת בלהבין את עצמי ומה זה המשהו הזה. לכם!
תשובה: לך, לכולנו יש צורך בסיסי להרגיש בעלי ערך, הרבה פעמים אנחנו קושרים את זה בהרגשה שאנשים מסביב מעריכים אותנו, אוהבים אותנו, שאנשים מסביב מצליחים לראות את הייחודיות שלנו. זה מאוד טוב ונוח כשזה ככה. כשיש מישהו מסביבי שרואה עד כמה אני מוכשרת, עד כמה אני טובה בדברים מסוימים, ועד כמה אני אהובה גם אם לא תמיד אני מצליחה לעשות את מה שרציתי וניסיתי לעשות. כשזה קורה זה משפיע ומקרין עלי, וגם אני מרגישה כך בעצמי. שאני מיוחדת, בעלת ערך ואהובה, ואני מקרינה זאת לאחרים, וכך נוצר מעין מעגל קסם של אהבה ונתינה ושמחה בכך. יכול להיות גם מצב הפוך, כשהסביבה לא מקרינה לי שאני מיוחדת או אהובה, וגם אני לא מרגישה ככה, ואז איכשהו אני מעבירה את המעגל הזה הלאה, עם האנשים שאני נמצאת בקרבתם, להם אני מקרינה את התחושה הזו שאני לא שווה ושאין בי ערך מיוחד. זו תחושה מאוד קשה, כי תחושת המשמעות והערך היא בסיסית ומשמעותית לכל אדם. באמת, לא סתם כל אחד מאיתנו הגיע לעולם, יש וידוי שאומרים במנחה לפני יום הכיפורים "אלקי עד שלא נוצרתי איני כדאי ועכשו שנוצרתי כאילו לא נוצרתי". הרב קוק מסביר את זה, שעד שלא נולדתי כנראה לא היה שום חסרון בעולם שהיתי צריכה למלא, והעיבדה שדווקא נולדתי בתאריך מסוים מראה שכנראה יש פה עכשו יש חסרון שאני צריכה למלא. יש לי פה תפקיד בעולם. גם לך יש תפקיד מיוחד. רק מקריאת השאלה שלך אני רואה כמה אומץ וכנות יש בך. כמה עומק ואמת. ואני בטוחה שזה רק חלק קטן מהייחודיות שלך פה בעולם. ויכול להיות שקצת שכחת את זה או ששכחו מסביב להגיד לך וזה מקרין הלאה לאנשים אחרים. דווקא כדי להזכיר לעצמך כמה את מיוחדת, אני מאוד ממליצה לך לשבת עם עצמך כל יום ולהיזכר ולחשוב על נקודות שבהם את מיוחדת. לכתוב אותם וקרוא אותם בקול כל יום. נכון, שזו עבודה קשה, ולא בטוח שמיד תרגישי בשינוי מסביב, אבל אני בטוחה שלאט לאט הקומה שלך תזדקף וזה ישפיע הלאה. כמובן כל זה בהנחה, שאיו מישהו מסביבך שאת מרגישה שרוצה ברעתך ומנסה להחליש אותך, ואז במקרה כזה נצטרך לחשוב גם איך למנוע ממנו להחליש אותך. זו עבודה פנימית קשה, שבע"ה תוציא ממך הרבה כוחות ותצמיח אותך. לפעמים קשה לעבוד עבודות פנימיות כאלו לעבוד, ואז מאוד מומלץ להיעזר במישהו מקצועי כדי שילווה אותך מקרוב בעבודה זו, זה יכול להיות יועצת או מישהו מסביבתך. בכל מקרה, בהצלחה רבה! את מוזמנת לחזור אלי למייל, נעמה tepernaama gmail.com
שאלה: Lipton sparkling ice tea: אני נמצא בחופשה בהולנד וקיבלתי פחית שתייה lipton sparkling ice tea (כנראה בטעם לימון על פי האתר של ליפטון). אני אשמח לדעת האם זה כשר. לא כתובה על הפחית אף כשרות.
תשובה: באנגליה לא כותבים הכשר על המוצר. יש רשימות שמתפרסמות כל הזמן וצריך לעיין בהן. אפשר גם לשאול אדם דתי שגר שם ובקיא בכשרות המוצרים.
שאלה: מחשבות כפיתיות: אני סובל מבעיה דנקראת ocd שכוללת מחשבות טורדניות וכפיתיות שאני לא רוצה בהן, אך הן מעלות לי את רמת החרדה מחשבות שמאחלות לי למות, המחשבות האלו באות גם בשעת התפילה, ואני מנסה להתנגד להן ואז החרדה מתחילה לעלות. כי אני מפחד שיגשימו את עצמן.המחשבות האלו גם לפעמים מקללות את הקב"ה ואני מנסה להגיב להן ואומר שאני לא רציתי לעשות את זה וכו. קשה לי ככה וזאת התמודדות יום-יומית עם מחשבות שלא נובעות מהרצון שלי אבל הן שם עדיין ואני כל היום סביב הפחד שהן לא יתגשמו ח"ו.קשה לנהל חיי שגרה ככה. אשמח לשמוע עצות ולדעת אם אני יכול לתת למחשבות האלו פשוט לזרום ולא להתייחס אליהן. ושבת
תשובה: לך, ברור שצריך להתעלם ממחשבות אלו ואפילו לדחוף אותם. ברוב המקרים ראוי להשתמש בטיפול מקצועי (תרופתי  ) בהלכה יש כמה דגשים : 1. חובה תמיד לשאול את אותו הרב, עליו להיות רב שמבין בתסמונת זו, ובכל שאלה צריך להזכיר לו שאצלך קיימת התסמונת. במקרים רבים התשובה בהלכה שונה למי שיש לו תסמונת כזו. אין לפסוק הלכה למעשה מתשובות כתובות 2. חל איסור לחזור על קטעים בתפילה או בברכות, גם במקום שאנשים רגילים צריכים לחזור (כגון שאינם זוכרים היכן הם בתפילה או אם ברכו או לא וכד ). 3. יש למעט בעשיית פעולות חוזרות כגון ליטול ידים לסעודה רק שתי פעמים בכל יד וכד. נטילת ידים אחרי שירותים בזריזות ולא צריך כלי וכד. 4. אין להקדיש זמן לבירור דברים מתוך ספקות אולי לא עשיתי נכון. כל  אולי  כזה אסור לחזור על הפעולה אלא קימת  חזקה  שעשית את הדבר ושעשית אותו נכון. ורפואה שלימה דוד לוי טל 098987548
שאלה: הליכה להופעה בין י  ז בתמוז לראש חודש אב: 1)האם מותר לי ללכת להופעה חיה של נגנים וזמר בין י"ז בתמוז לראש חודש אב? אני אשכנזי 2)האם יש הבדל בתשובה לשאלה 1 בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב שבת
תשובה: איך אפשר?
שאלה: הליכה להופעה חיה בין י  ז בתמוז לראש חודש אב: 1)האם מותר לי ללכת להופעה חיה של נגנים וזמר בין י"ז בתמוז לראש חודש אב? אני אשכנזי 2)האם יש הבדל בתשובה לשאלה 1 בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב שבת
תשובה: 1. לא 2. לא
שאלה: עבודה בקיץ: הרב! אני נמצאת בדילמה בשבוע האחרון, אני סטודנטית ויצאתי לחופשת קיץ. אני מחפשת עבודה. אחרי חיפושים מצאתי מקום שרציתי אך לא הודעתי להם לפני שאני מתכוונת לעבוד שם רק לתקופה מסויימת. החוזה שאני חותמת עליו הוא ללא התחייבות זמן וכן זה גם מה שחיפשתי בעבודה מלכתחילה. השאלה אם כן יש צורך להודיע מה שיכול להוריד מאוד את הסיכויים שלי להשאר או פשוט לעשות את עבודתי ולהודיע פרק זמן לפני עזיבתי?
תשובה: אם אין מהם דרישה מפורשת שאת תעבדי לזמן ארוך והם לא שואלים אותך - את לא חייבת לציין זאת. בקיצור - אסור לשקר אבל אין חובה לגלות מראש את כל האמת בדברים שלא שואלים אותנו. אגב, יש גם מקומות עבודה שמתנהגים כך - מגייסים עובדים ונותנים להם הרגשה שמדובר בעבודה קבועה כאשר מראש הם מתכוונים לא להעסיק אותם יותר מחודש. ברור שמצד המידות הטובות, אם את רוצה להיות צדיקה - ראוי לומר להם את כל האמת.
שאלה: שבת דחוף!!: יש לי שלוש שאלות, 1.לפני שאימי התחתנה עם אבי היא הייתה חילונית ואחרי שהתחתנה איתו היא שומרת שבת וכשרות,אבל פתאום לאחרונה היא החלה להשתמש בטלפון בשבץ מאז המקרה האחרון ובשבת האחרונה בטעות היא שמעה בקול.הדבר הזה מרתיח אותי מפחיד אותי ומלחיץ אני לא רוצה לחלל שבת חשוב לי מאוד לשמור עליה כהלכתה בלי נדר בעז"ה מה אוכל לעשות?.האם מותר לי ללכת לבני עקיבא בלילה בידיעה שהיא מחכה לי ערה ואולי בזמן הזה תחלל שבת באשמתי? 2.הרב ביקשתי מהורי לקנות ספוג של שבת והם לא מסכימים האם מותר לי לאכול מהאוכל שלהם הם גם מעבירים אותו לכלים שונים לפני מוצאי שבת ווזה מקודש לחול,אמרתי להם אבל הם לא מקשיבים לי. 3.מותר לי לעשות סעודה שלשית לפני מנחה כי כשאני הולכת לבני עקיבא אחר הצהריים אני מתפללת שם מנחה ואחר כך אין לי זמן לחזור הביתה לעשות סעודה שלישית(אני גם מעדיפה להשאר שם לערבית).? הר4ב וסליחה על ריבוי השאלות ושבת אשמח לדעת כיצד לנהוג כבר בשבת הזאת אני בלחץ ואני לא רוצה בטעות לעשות דבר שלא כהלכה.
תשובה: את אחראית על מה שאת עושה ולא על מה שאחרים עושים. לכן מותר לך ללכת לבני עקיבא ואם אמא שלך משתמשת בטלפון זה לא אשמתך. אם ההורים לא מקשיבים לך את לא יכולה לעשות יותר מכך. אסור לריב עם ההורים וצריך לשמור על אהבה ואחוה במשפחה. ניקוי כלים שלא כהלכה לא אוסר את האוכל. לכן את יכולה לאכול. כדי להרגיש יותר טוב, תנסי לשטוף לעצמך צלחת וסכו"ם ביד, או לקחת צלחת נקיה שלא ניקו אותה בשבת עצמה. סעודה שלישית לפני מנחה בודאי מותר, רק צריך שהיא תהיה אחרי השעה אחת בצהרים. את לא צריכה להיות בלחץ מכל הקשיים הללו. להורים שלך יש את הדרך שלהם ולך הדרך שלך. את לא אחראית ולא אשמה במעשים שלהם. כל עוד לך יש רצון טוב ואת עושה מה שאת יכולה - אין לך כל סיבה לדאוג ולהלחץ. הקב"ה רואה את הכל ויודע הכל ומעריך מאוד את ההתמודדות הקשה שלך.
שאלה: טיסה לחו"ל: ברצוני לטוס לקנדה לתקופה של שבועיים-שלושה על מנת לבקר את דודה שלי ובני משפחתה, אני מעוניינת לדעת אם זה מותר על פי ההלכה? אשמח לקבל תשובה במהרה.
תשובה: ביקור קרובים מוזכר בפוסקים כצורך מצוה המתיר יציאה זמנית מן הארץ. עיין
שאלה: לקיחת חפצים בלי רשות: בזמן שלמדתי או לקראת סוף הלימודים בבית ספר היסודי לקחתי בלי רשות חומרי אומנות. החזרתי חלק מהחומרים, וגם הבאתי עוד חומרי יצירה אחרים (שאימי קנתה בחנות) כי בחלק ממה שלקחתי השתמשתי. גם התנדבתי פעמיים בבית הספר היסודי. נזכרתי שיש יצירה שעשיתי לסבתא שלי שהאותיות גזורות מחומר שלקחתי מהיסודי. ובטח היו עוד דברים שהכנתי מחומרים אלו. אני כל כך מתביישת. ועצובה. מה לעשות? זה שהתנדבתי(והתכוונתי לכפר על מעשה זה בהתנדבות), והחזרתי חלק מהחומרים- וגם אימי קנתה חומרים חדשים ל תחליף, זה מספיק? צריך לספר על זה להנהלה או למורה של אומנות? לקחתי בלי שהמורה ידעה, וגם החזרתי בלי שידעו שלקחתי. אני מרגישה רע עם עצמי. בבקשה תענה כמה שיותר מהר. ויישר כח!!! שבת
תשובה: למרות שעשית מעשה חמור יש לך נשמה של צדיקה שעושה לך מצפון נורא. הדבר הנכון הוא לברר את הענין עם מישהו מטעם בית הספר - המורה לאמנות או ההנהלה. אני בטוח שהם יקבלו זאת בהבנה ויסלחו לך. נראה לי שזו הדרך הכי נכונה לנקות את המצפון שלך. זו גם הדרך הטובה ביותר להיות בטוחה שדברים כאלה לעולם לא יחזרו.
שאלה: פגיעה בזולת: שבת אחת בת דודה שלי הייתה אצלי וחברתי דפקה אצלי בדלת. לא רצתי שחברה שלי תראה את הבת דודה, אולי התביישתי בה או שלא רציתי לשחק איתם ביחד, אני לא זוכרת ממש. אז פתחתי לחברה את הדלת ואמרתי לה " פה." ורמזתי לה שתלך. והיא אמרה "טוב אני אלך". זה היה ממזמן אני לא ממש זוכרת את הפרטים. אני כמעט בטוחה שזה היה לפני גיל מצוות. האם אני צריכה לבקש סליחה מאחת הבנות? אני מצטערת על אי הכנסת האורחים הזאת. ואני עצובה.
תשובה: אחרי חרטה על מעשים שעשינו אנחנו יותר מאושרים מפני שסלקנו מעצמנו משהו לא טוב שהיה לנו. זו סיבה טובה מאוד לשמוח! את מספרת על מעשה לא יפה אבל אני לא מוצא כאן חטא מוגדר. לכן אין חובה לבקש סליחה. עצם החרטה שלך על המעשה היא כבר תיקון חשוב שיכול לשמח אותך.
שאלה: הרוגי ביתר: כידוע חכמים תיקנו את ברכת הטוב והמטיב בטו באב בעקבות זה שניתנו הרוגי ביתר לקבורה, לדעתי הם לא נקברו מט באב מכיוון שזה יום החורבן, אבל האם זה נכון?
תשובה: נתנו לקבורה  פרושו שהותר לקבור אותם. ביום הזה לא סיימו את הקבורה אלא ביום ט"ו באב התירו הרומאים להתחיל לקבור את ההרוגים של ביתר. ביום הזה התחילו לקבור אותם.
שאלה: גלאי אש: בביתי יש גלאי אש (החיישן בגלאי מזהה כנראה את רמת פחמן דו חמצני או רמת חמצן בחדר - חדר גדול). ביום שבת המזגן פעל כל היום והבית היה סגור דבר שגרם לגלאי לעבוד בחדר הילדים. אני ואישתי לא ממש חשבנו בגלל הרעש הבלתי נסבל שהגלאי עשה ובלי להתעמק בסוגיה ממש, פתחנו את החלון (שיכנס חמצן לחדר של הילדים) והגלאי הפסיק פעולתו. 1. האם יש לכבות את החישן הזה בשבת? 2. מה היינו צריכים לעשות במקרה כזה? הפעולה שנקטנו היתה חילול שבת?
תשובה: עיין: אין מקום לשלוח אותה שאלה למספר רבנים. זה גם לא נכון מבחינה עקרונית וגם מטריח לשווא. האם לא ראוי לחוס על זמנם של הרבנים שמתנדבים להשיב ללא תמורה? (תן דעתך - אם היה ת של 100 שקל לשאלה גם אז הייתם פונים למספר רבנים ומוציאים ת כפול?!?!)
שאלה: עוגה ושבת: 1.קיבלנו עוגה ממשפחה מסורתית שומרת כשרות שמנפה את הקמח. אני לא יודעת אם הנפה היא נפת משי. האם מותר לאכול את העוגה? 2.הייתה לנו הפסקת חשמל בליל שבת. אחי אינו שומר שבת ועל דעת עצמו הרים את מתג החשמל וכך החשמל חזר לעבוד האם מותר להינות ממה שהוא עשה בשבת?
תשובה: לעניין השאלה אודות הקמח - מותר בדיעבד להנות ממאפה שלא נופה כראוי ועיין לעניין חילול שבת - אין להנות הנאה ישירה מהחילול שבת ועיין יש דיון יותר מורכב בדברים שאין בהם הנאה ישירה מהמעשה עיין בדברים מהרב אוירבך בקישור להלן
שאלה: פחד ממגורים משטחים: בעלי ואני בעלי תשובה מזה כמה שנים, בשל יגיעות רבות בניסיון לרכוש בית עבורנו ו- 4 ילדינו רכשנו בית בהתנחלות בבנימין לפני כשנתיים (בית גדול ובזול ). לצערי לא רכשנו בית זה מטעמי אידאולוגיה (למרות שברורה לי החשיבות הרבה של מגורי יהודים בשטחי איו"ש!!). אנו היינו עירוניים מאיזור המרכז עד חזרתנו בתשובה ואני מרגישה שקפצתי מהר מידי למבחן האמונה הייומיומי שאני חיה בו. אני מפחדת מהנסיעות בכבישים, כל הסלמה באיזור מקפיצה אותי ומאז חטיפת הנערים ורציחתם אני חשה חוסר בטחון שרק הולך וגדל מיום ליום. אני מתביישת בתחושה זו מבורא עולם שכן איפה האמונה שלי. כל יציאה של הילדים מהישוב לטיולים באיזור גורמת לי לחוסר שקט ופחד, חשוב לציין שבעלי לא מרגיש כמוני, יש לו פחדים מפעם לפעם אך ברוב הזמן הוא מרגיש שאין לו רצון בשינוי אך מוכן לעשות שינוי בשבילי. נשאלת בי כל הזמן השאלה האם אני מפקירה את ילדיי בכך שאני גרה במקום שנועד לפורענות? האם אני כלי מספיק חזק לגור בשטחים? אשמח לעצת הרב.
תשובה: הנושא מאוד פשוט - אל תסתבכי. תעשי הבחנה חדה וברורה בין המציאות הסובייקטיבית ובין המצב האובייקטיבי. סובייקטיבית את דואגת, מפחדת, קשה לך. זו את, זה מצבך - קבלי זאת בהבנה ותעברי דירה. בכלל לא משנה מה המצב האובייקטיבי: כן מסוכן או לא, הפקרות או לא. יש לנו פחדים ואנחנו צריכים לחיות אתם ב יש אדם שמפחד ממקומות גבוהים לכן הוא גר בקומה ראשונה. יש אדם שמפחד לנהוג ולכן נוסע בתחבורה ציבורית. זה לא חוסר אמונה - אמונה אינה פתרון לפחד. אפילו על יעקב נאמר: "וירא יעקב מאוד ויצר לו". את מפחדת להתגורר ביו"ש, את כזאת, לכן תעברי דירה למקום שבו תרגישי בטוחה ורגועה. את אמא ועליך לאסוף את כל הכוחות כדי לגדל משפחה בריאה ברוחה ובנפשה - לאמא מתוחה קשה לתפקד טוב. לכן עברי בהקדם דירה למקום בו תרגישי נוח ובטוח - בידיעה שזה הצורך שלך. בלי שום קשר לדרך שאחרים חיים ומה שהם מרגישים. כך תאמרי לשכנות שלך - בלי להתנצל, בלי להרגיש שאת לא ר (או הם לא ר שהם נשארות.) כל אחד צריך לברר מה הדרך הנכונה ביותר עבורו לגדל משפחה שמחה ובטוחה.
שאלה: תרד קפוא טלפרוסט: בטעות קנינו תרד של חברת טלפרוסט,השגחת רבנות ירושלים (קפוא)שלא כתוב גידול מיוחד נקי מחרקים. האם להשתמש בזה או שבחזקת נגוע?
תשובה: נמסר לנו מהרה"ר שהם לא מאשרים כלל וכלל מתן כשרות על תרד שגדל בשטח פתוח ללא פיקוח מיוחד על גידול ללא החרקים.
שאלה: החטופי והאמונה: בעקבות החטיפה עולות בי שאלות אמוניות רבות. צדיק ורע לו, רשע וטוב לו. איך רוע כזה נכנס ביצירת הבורא? איפה מתקיים הפסוק: "חונה מלאך ה סביב ליראיו ויחלצם"? איך אפשר להמשיך לאחר מקרה כזה מכל הבחינות? לא רוצה לשמוע תשובות כמו: "הם היו צדיקים והיה להם במה לשלם". זהו קרבן בלתי נתפס. איך הורים קמים מניסיון כזה? אז מה אם זה גרם לאחדות, האם המחיר שווה? איזו אמא רוצה אחדות במחיר של ילד? איך אפשר לראות את הטוב שצומח מאכזריות כזו? ועוד ועוד. אני ממשיכה לקיים את המצוות אך עם המון פחד ושאלות. ושוב לא רוצה לשמוע את התשובה: "חשבונות שמיים". סליחה מהקב"ה על השאלות שלי. איניני מטילה שום ספק בקיומו חלילה ובהנהגתו את העולם.
תשובה: יש מקום לשאלות, יש מקום לטענות. אלה המחשבות שלך ואלה הרגשות שלך, אין סיבה להכחיש או להסתיר, אין בכך כל בעיה אמונית. הקב"ה אמיתי וחפץ לשמוע דברי אמת. בתלמוד הירושלמי נאמר (מגילה, פרק ג, הלכה ז): "אמר רבי יצחק בר לעזר יודעין הן הנביאין שא-לוהן אמיתי ואינן מחניפין לו". עם זאת אני מציע לך להקשיב לעצמך היטב, נראה לי שהשאלות שלך מבטאות מצוקה רגשית, תגובה על קושי קיומי שהאירועים האחרונים מעוררים אצלך. השאלה שלך אודות הצדק וכו  היתה חייבת להתעורר במלוא חריפותה כבר לפני שנים. כיצד אפשר להתמודד עם השואה מבלי שהשאלה הזאת תכה בכל עוצמתה? בשואה, במשך שנים הושפלו עד עפר מליוני יהודים, נרצחו בכל יום אלפי יהודים. אמונתו של יהודי לא יכולה להשאר אותה אמונה לאחר השואה, או לאחר שלמד על השואה. יש סיבה נוספת לתחושה שאת לא מבטאת מצוקה אישית, את כותבת: "אני ממשיכה לקיים את המצוות אך עם המון פחד ושאלות". את מזכירה פחד(!) הפחד לא קשור לשאלת צדיק ורע לו. הפחד כן קשור לחוסר הבטחון שמעיק עלינו - לדאגה שלנו לעצמנו ולקרובים אלינו - נראה לי שזו המצוקה שלך. השאלה שלך מבטאת חרדה נוראית. חשבת פעם, או רצית לחשוב שהאמונה מקנה בטחון בחיים, עתה התאכזבת, חוסר הבטחון מפחיד ומאיים עליך. ביטאת זאת בפסוק שצטטת: "חונה מלאך ה  סביב ליראיו ויחלצם" - הפסוק הזה כבר לא משכנע אותך, את מודאגת ומפחדת. יש תשובה לשאלות הללו. תשובה עתיקה ואמתית - אבל תשובה קשה שדורשת מאמץ רוחני גדול כדי שהיא תקל עלינו. התשובה היא שכל יתרונות האמונה הם ברוח, רק ברוח ולא בחומר - לא בגוף ולא ברכוש. הבטחון המלא שמוקנה למאמינים הוא בטחון רוחני - נשמתי. הפסוק אומר זאת בפרוש, את לא הבנת אותו: חונה מלאך ד  סביב ליראיו - מלאך ד  אלו לא חיילים שמצילים מחטיפה ורציחה. מלאך ד  זו נשמתו של אדם שמאמין במהות הרוחנית של קיומו. מלאך ד  הזה, האמונה הזאת שייכת ליראי ד. אמונה זו מחלצת אותם מכל פחד - הם לא חוששים מחטיפה ורציחה, מכל פגיעה בגופם שהרי העקר הוא הנשמה. זה בטחון עצום וגדול שיש למאמין - הידיעה הברורה שעקר החיים היא הרוח ואותה אין איש יכול לקחת מאתנו. את הלימוד הזה לומד כל איש ישראל מרבי עקיבא. שעה שהרומאים הרשעים נטלו את חייו באכזריות הוא לא שאל:  זו תורה וזה שכרה  אלא אמר - כל ימי הייתי מתאוה מתי יבוא לידי ואקימנה: "בכל נפשך" - אפילו נוטל את נשמתך.